**K I V O N A T**

***a VÁROSSTRATÉGIAI, IDEGENFORGALMI ÉS SPORT BIZOTTSÁG***

***2023. március 28-i ülésének nyilvános jegyzőkönyvéből***

**71/2023. (III.28.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 54. § (1) bekezdés 25. pontja alapján az alábbi döntést hozza:

1. A Bizottság egyetért azzal, hogy a Szent István parkban az ingatlanokat megközelítő útszakaszon 20 km/h sebességkorlátozó jelzőtábla kerüljön kihelyezésre, valamint a jelenlegi személygépkocsival és motorkerékpárral behajtani tilos jelzőtábla helyett mindkét irányból behajtani tilos jelzőtábla, kivéve engedéllyel feliratú kiegészítő jelzőtábla kerüljön elhelyezésre.
2. A Bizottság egyetért azzal, hogy a Balassi B. utcában 30 km/h-s sebességkorlátozás kerüljön bevezetésre.
3. A Bizottság egyetért azzal, hogy a Szelestey L. u. 13. sz. ingatlan mögötti fizetőparkoló bejáratához mindkét oldalra kerüljön kihelyezésre „Megállni tilos” jelzőtábla.
4. A Bizottság egyetért azzal, hogy a Maros utca - Szófia utca kereszteződésben kihelyezett 10 t jelzésképpel ellátott „Súlykorlátozás” (KRESZ 38. ábra) közúti jelzőtábla helyett 10 t jelzésképpel ellátott „Tehergépkocsival behajtani tilos” (KRESZ 44. ábra) közúti jelzőtábla kerüljön kihelyezésre.

A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon.

**Felelős:** Dr. Nemény András, polgármester

Horváth Soma, alpolgármester

Tóth Kálmán, a bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője/

**Határidő:** 1-4. pont esetén: 2023. május 15.

A kivonat hiteléül:

Szombathely, 2023. március 29.

/: Iváncsics Lívia :/

jegyzőkönyvvezető